પ્રત્યેક સોસાયટી બિલ્ડિંગના મેઇન્ટેનન્સ બિલ, સોસાયટીને લગતી ફરિયાદો વગેરે સ્વીકારવા તેમ જ સોસાયટીનો વહીવટ સંભાળવા માટે મૅનેજરની નિમણૂક કરે છે. દાખલા તરીકે તમારા ઘરમાં પાણીનું ગળતર છે તો આવી નાની-મોટી ફરિયાદોને સાંભળીને તાત્કાલિક એનો નિકાલ લાવે એ માટે તમારે તેની સાથે સારાસારી રાખવી જરૂરી છે. આ વ્યક્તિ સોસાયટીના નીતિ-નિયમોની સારીએવી જાણકાર હોય છે અને તે તમને નૉમિનેશન અથવા તો પ્રૉપર્ટીના શૅર-સર્ટિફિકેટમાં કોઈનું નામ ઉમેરવા જેવી નાની-મોટી બાબતોમાં સલાહ આપે છે.